4.+Perinteinen+lukiokoulutus

Lukiokoulutusta järjestetään lainsäädännön velvoittamana pääosin perinteisissä lukioissa ja aikuislukioissa. Olen tutkinut muun muassa aluetarkasteluna, miten lukiokoulutuksen tulisi toteutua maassamme. Opiskelija voi suorittaa lukion myös yksityisesti erillisten kokeiden avulla. Lukiokoulutus on yleensä kolmivuotinen, mutta suoritusaikaa voidaan yksilötasolla tarvittaessa lyhentää tai pidentää. Opiskelu on kuitenkin suoritettava enintään neljässä vuodessa, mikäli opiskelija ei ole saanut erityistä syytä pidentää opiskeluaikaansa. Lukion oppimäärän ja ylioppilastutkinnon suorittaminen antavat yleisen jatko-opiskelukelpoisuuden ammattikorkeakouluihin ja yliopistoihin (vrt. uusien ja vanhojen ylioppilaiden rekrytointi korkea-asteen opintoihin).

Opiskelija on suorittanut kokonaisuudessaan lukion oppimäärän, jos hän on suorittanut vaaditut 75 kurssia ja pakolliset oppiaineet hyväksytysti (vrt. oppilaanohjauksen pakollisuuden määrä). Lukion lukuvuosi on jaettu jaksoihin, kunkin pituus on 1,5 kuukautta. Yhden jakson aikana opiskellaan viittä tai kuutta oppiainetta. Samoja oppiaineita voi opiskella useiden jaksojen aikana. Lukiossa suoritetaan pakollisten opintojen ohella myös syventäviä ja soveltavia opintoja. Syventävät kurssit ovat pääasiassa pakollisiin kursseihin liittyviä jatkokursseja. Soveltavat kurssit sisältävät puolestaan oppiainesta eri oppiaineista. Ne voivat olla saman tai toisen oppilaitoksen järjestämiä ammatillisia opintoja tai lukio-opintoja (vrt. useampi tutkinto samanaikaisesti). Niihin voivat kuulua myös taito- ja taideaineissa suoritettavat lukiodiplomit. Edellä lueteltujen opintojen lisäksi voi olla lukiokohtaisia kursseja.

Kuopion kaupunki on suunnitellut ja aloittanut verkkokoulutuksen kannalta mielenkiintoisen maakuntalukiokokeilun Pohjois-Savossa. Koulutuskokeilussa on mukana Kuopion klassillisen lukion 24 opetustilaa, jotka on varustettu niin sanotulla tallentavalla verkkokamerajärjestelmällä. Opetusta on tarkoitus jakaa koulutuksen tarvitsijoille reaaliaikaisena tai nauhoitettuna koulun eri luokista mediapalvelimen avulla lukuvuoden 2007-2008 aikana.

Linkkejä oppilaanohjausta varten: http://www.koulutusnetti.fi/ http://www.koulutusnetti.fi/?path=lukiokoulutus [|https://isoverkosto.moodle.fi] http://www.edu.fi/SubPage.asp?path=498,1329,8082,21526 http://www.oph.fi/SubPage.asp?path=1,443,25825 http://www.virtuopo.net/suomi/ http://www.opintoluotsi.fi/ http://www.virtuopo.net/suomi/ammatinvalinta/terveys_ja_ammatinvalinta.html http://www.ijkk.fi/boost/Employment_B/Employment%202.2.html http://www.opettaja.fi/pls/portal/docs/PAGE/OPETTAJALEHTI_EPAPER_PG/2007_42/page18.htm